Nærevannet

Nærevannet er en innsjø i Nordre Follo kommune i Akershus, øst for Ski by. Den ligger 131 meter over havet og har et areal på .

Nærevannet var hovedvannkilden for Ski tettsted fra 1935 til 1985, og var reservekilde fram til 1988, med de restriksjoner det medførte for ferdsel ved og på vannet. Vegetasjonen er representativ for næringsrike innsjøer på Østlandet, og området ble vernet som naturreservat i 1992. Det er nå ikke ferdselsforbud i området, men seilbrett er forbudt i tiden 1. april til 1. august. Vannet er et populært fiskevann; Her finnes gjedde, abbor, mort, brasme og sørv. I de senere år er det også fanget gjørs her, men det er ikke offentlig kjent hvordan denne arten har kommet hit.

Vannet drenerer via Midsjøvannet og Rullestadtjernet til Gjersjøen og Bunnefjorden.

 Se også 
 Fylkesmannen i Oslo og Akershus, informasjonsark Besøkt 5. oktober 2013

 Referanser 
Direktoratet for naturforvaltning, Faktaark Besøkt 24. februar 2013

Kategori:Innsjøer i Nordre Follo
Kategori:Naturreservater i Nordre Follo
Kategori:Verneområder opprettet i 1992